title: 2009/768/ES: Rozhodnutie Európskej centrálnej banky zo 6. októbra 2009 , ktorým sa mení a dopĺňa rozhodnutie ECB/2007/7 o podmienkach TARGET2-ECB (ECB/2009/22)

text:
               20.10.2009

               SK

               Úradný vestník Európskej únie

               L 274/38

      ROZHODNUTIE EURÓPSKEJ CENTRÁLNEJ BANKY

   zo 6. októbra 2009,
   ktorým sa mení a dopĺňa rozhodnutie ECB/2007/7 o podmienkach TARGET2-ECB
   (ECB/2009/22)
   (2009/768/ES)
   VÝKONNÁ RADA EURÓPSKEJ CENTRÁLNEJ BANKY,
   so zreteľom na Zmluvu o založení Európskeho spoločenstva, a najmä na jej článok 105 ods. 2 prvú a štvrtú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho články 11.6, 17, 22 a 23,
   keďže:

               (1)

               Európska centrálna banka (ďalej len „ECB“) sa zúčastňuje na TARGET2 s cieľom spracovávať svoje vlastné platby a platby svojich klientov v TARGET2 a poskytovať prostredníctvom TARGET2 zúčtovacie služby organizáciám, vykonávajúcim klíring a vyrovnanie vrátane subjektov, ktoré sú usadené mimo Európskeho hospodárskeho priestoru (ďalej len „EHP“) za predpokladu, že podliehajú dohľadu príslušného orgánu a ich prístup do TARGET2-ECB bol schválený Radou guvernérov.

               (2)

               Výkonná rada ECB prijala rozhodnutie ECB/2007/7 z 24. júla 2007 o podmienkach TARGET2-ECB (1).

               (3)

               Mali by sa vykonať zmeny a doplnenia rozhodnutia ECB/2007/7: a) so zreteľom na novú verziu jednotnej spoločnej platformy, b) aby sa vyjasnili osobitné princípy v oblasti dohľadu týkajúce sa umiestňovania infraštruktúr, ktoré sú subjekty poskytujúce služby v eurách povinné rešpektovať, c) aby sa zohľadnili viaceré ďalšie technické a redakčné úpravy a spresnenia a d) aby sa odstránili ustanovenia týkajúce sa prechodu na systém TARGET2, ktoré sa už neuplatňujú,

         ROZHODLA TAKTO:
   Článok 1
   Článok 1 ods. 1 písm. c) rozhodnutia ECB/2007/7 sa nahrádza takto:

               „c)

               poskytovať zúčtovacie služby subjektom spravujúcim pridružené systémy vrátane subjektov, ktoré sú usadené mimo EHP za predpokladu, že podliehajú dohľadu príslušného orgánu, spĺňajú požiadavky v oblasti dohľadu, ktoré sa týkajú umiestnenia infraštruktúr na poskytovanie služieb v eurách tak, ako sú tieto požiadavky priebežne menené a dopĺňané a uverejňované na internetových stránkach ECB (2), a ich prístup do TARGET2-ECB bol schválený Radou guvernérov.

         Článok 2
   Príloha k rozhodnutiu ECB/2007/7 sa mení a dopĺňa v súlade s prílohou k tomuto rozhodnutiu.
   Článok 3
   Nadobudnutie účinnosti
   1.   Článok 1 tohto rozhodnutia a odsek 1 písm. a) a odsek 2 prílohy k tomuto rozhodnutiu nadobúdajú účinnosť 23. októbra 2009.
   2.   Ostatné ustanovenia tohto rozhodnutia nadobúdajú účinnosť 23. novembra 2009.

      Vo Frankfurte nad Mohanom 6. októbra 2009

            prezident ECB

         Jean-Claude TRICHET

      (1)  Ú. v. EÚ L 237, 8.9.2007, s. 71.

      (2)  Súčasná politika Eurosystému v oblasti umiestnenia infraštruktúr je ustanovená v nasledujúcich dokumentoch, ktoré sú dostupné na internetových stránkach ECB na: www.ecb.europa.eu: a) Policy statement on euro payment and settlement systems located outside the euro area z 3. novembra 1998, b) The Eurosystem’s policy line with regard to consolidation in central counterparty clearing z 27. septembra 2001, c) The Eurosystem policy principles on the location and operation of infrastructures settling in euro-denominated payment transactions z 19. júla 2007 a d) The Eurosystem policy principles on the location and operation of infrastructures settling euro-denominated payment transactions: specification of ‚legally and operationally located in the euro area‘ z 20. novembra 2008.“

      PRÍLOHA
      Príloha k rozhodnutiu ECB/2007/7 sa mení a dopĺňa takto:

                  1.

                  Článok 1 sa mení a dopĺňa takto:

                              a)

                              Vymedzenie pojmu „ancillary system“ sa nahrádza takto:

                                          „—

                                          ‚ancillary system (AS)‘ means a system managed by an entity that is subject to supervision and/or oversight by a competent authority and complies with the oversight requirements for the location of infrastructures offering services in euro, as amended from time to time and published on the ECB website (1), in which payments and/or financial instruments are exchanged and/or cleared while the resulting monetary obligations are settled in TARGET2 in accordance with Guideline ECB/2007/2 and a bilateral arrangement between the ancillary system and the relevant CB,

                              b)

                              Vymedzenie pojmu „Banking Directive“ sa vypúšťa.

                              c)

                              Vymedzenie pojmu „technical malfunction of TARGET2“ sa nahrádza takto:

                                          „—

                                          ‚technical malfunction of TARGET2‘ means any difficulty, defect or failure in the technical infrastructure and/or the computer systems used by TARGET2-ECB, or any other event that makes it impossible to execute and complete the same-day processing of payments in TARGET2-ECB.“

                  2.

                  Článok 4 sa nahrádza takto:
                  „Article 4
                  Access criteria
                  Entities managing ancillary systems (including entities established outside the EEA) and acting in that capacity, whose access to TARGET2-ECB has been approved by the Governing Council, shall be the only entities that are eligible for participation in TARGET2-ECB.“

                  3.

                  Článok 7 sa mení a dopĺňa takto:
                  Odsek 2 sa nahrádza takto:
                  „2.   Unless otherwise requested by the participant, its BICs) shall be published in the TARGET2 directory.“
                  Dopĺňa sa tento odsek 5:
                  „5.   Participants acknowledge that the ECB and other CBs may publish participants’ names and BICs.“

                  4.

                  Článok 10 ods. 1 sa nahrádza takto:
                  „1.   The ECB shall open and operate at least one PM account for each participant. Upon request by a participant acting as a settlement bank, the ECB shall open one or more sub-accounts in TARGET2-ECB to be used for dedicating liquidity.“

                  5.

                  Vkladá sa tento článok 12 ods. 3, ktorý znie:
                  „3.   The SSP determines the timestamp for the processing of payment orders on the basis of the time when it receives and accepts the payment order.“

                  6.

                  Článok 13 sa nahrádza takto:
                  „Article 13
                  Priority rules
                  1.   Instructing participants shall designate every payment order as one of the following:

                              a)

                              normal payment order (priority class 2);

                              b)

                              urgent payment order (priority class 1); or

                              c)

                              highly urgent payment order (priority class 0).

                        If a payment order does not indicate the priority, it shall be treated as a normal payment order.
                  2.   Highly urgent payment orders may only be designated by:

                              a)

                              CBs; and

                              b)

                              participants, in cases of payments to and from CLS International Bank and liquidity transfers in relation to ancillary system settlement using the Ancillary System Interface.

                        All payment instructions submitted by an ancillary system through the Ancillary System Interface to debit or credit the participants’ PM accounts shall be deemed to be highly urgent payment orders.
                  3.   Liquidity transfer orders initiated via the ICM are urgent payment orders.
                  4.   In the case of urgent and normal payment orders, the payer may change the priority via the ICM with immediate effect. It shall not be possible to change the priority of a highly urgent payment order.“

                  7.

                  Článok 15 ods. 4 sa nahrádza takto:
                  „4.   After receipt of the reservation request the ECB shall check whether the amount of liquidity on the participant’s PM account is sufficient for the reservation. If this is not the case, only the liquidity available on the PM account shall be reserved. The rest of the requested liquidity shall be reserved if additional liquidity becomes available.“

                  8.

                  Vkladá sa tento článok 15a, ktorý znie:
                  „Article 15a
                  Standing instructions for liquidity reservation and dedication of liquidity
                  1.   Participants may predefine the default amount of liquidity reserved for highly urgent or urgent payment orders via the ICM. Such standing instruction or a change to such instruction shall take effect from the next business day.
                  2.   Participants may predefine via the ICM the default amount of liquidity set aside for ancillary system settlement. Such standing instruction or a change to such instruction shall take effect from the next business day. Participants shall be deemed to have instructed the ECB to dedicate liquidity on their behalf if the relevant ancillary system so requests.“

                  9.

                  Článok 19 sa nahrádza takto:
                  „Article 19
                  Settlement and return of queued payment orders
                  1.   Payment orders that are not settled immediately in the entry disposition shall be placed in the queues in accordance with the priority to which they were designated by the relevant participant, as referred to in Article 13.
                  2.   To optimise the settlement of queued payment orders, the ECB may use the optimisation procedures described in Appendix I.
                  3.   Except for highly urgent payment orders, the payer may change the queue position of payment orders in a queue (i.e. reorder them) via the ICM. Payment orders may be moved either to the front or to the end of the respective queue with immediate effect at any time during daytime processing, as referred to in Appendix V.
                  4.   At the request of a payer, the ECB may decide to change the queue position of a highly urgent payment order (except for highly urgent payment orders in the context of settlement procedures 5 and 6) provided that this change would not affect the smooth settlement by ancillary systems in TARGET2 or would not otherwise give rise to systemic risk.
                  5.   Liquidity transfer orders initiated in the ICM shall be immediately returned as non-settled if there is insufficient liquidity. Other payment orders shall be returned as non-settled if they cannot be settled by the cut-off times for the relevant message type, as specified in Appendix V.“

                  10.

                  V článku 31 sa odseky 2 a 3 nahrádzajú takto:
                  „2.   The ECB shall freeze the balance on the sub-account of the participant upon communication by the ancillary system (via a ‚start-of-cycle‘ message). Where applicable, the ECB shall thereafter increase or reduce the frozen balance by crediting or debiting cross-system settlement payments to or from the sub-account or crediting liquidity transfers to the sub-account or crediting liquidity transfers to the sub-account. Such freezing shall expire upon communication by the ancillary system (via an ‚end-of-cycle‘ message).
                  3.   By confirming the freezing of the balance on the participant’s sub-account, the ECB guarantees to the ancillary system payment up to the amount of this particular balance. By confirming, where applicable, the increase or reduction of the frozen balance upon crediting or debiting cross-system settlement payments to or from the sub-account or crediting liquidity transfers to the sub-account, the guarantee is automatically increased or reduced in the amount of the payment. Without prejudice to the abovementioned increase or reduction of the guarantee, the guarantee shall be irrevocable, unconditional and payable on first demand. If the ECB is not the ancillary system’s CB, the ECB shall be deemed instructed to issue the abovementioned guarantee to the ancillary system’s CB.“

            Dodatok I sa mení a dopĺňa takto:

                  1.

                  Odsek 2 sa mení a dopĺňa takto:

                              a)

                              Tabuľka v pododseku 1 sa nahrádza takto:

                                          „Message Type

                                          Type of use

                                          Description

                                          MT 103

                                          Mandatory

                                          Customer payment

                                          MT 103+

                                          Mandatory

                                          Customer payment (Straight Through Processing)

                                          MT 202

                                          Mandatory

                                          Bank-to-bank payment

                                          MT 202COV

                                          Mandatory

                                          Cover payments

                                          MT 204

                                          Optional

                                          Direct debit payment

                                          MT 011

                                          Optional

                                          Delivery notification

                                          MT 012

                                          Optional

                                          Sender notification

                                          MT 019

                                          Mandatory

                                          Abort notification

                                          MT 900

                                          Optional

                                          Confirmation of debit

                                          MT 910

                                          Optional

                                          Confirmation of credit

                                          MT 940/950

                                          Optional

                                          (Customer) statement message“

                              b)

                              Dopĺňa sa tento pododsek 5:

                                          „(5)

                                          MT 202COV messages shall be used for making cover payments, i.e. payments made by correspondent banks to settle (cover) credit transfer messages which are submitted to a customer’s bank by other, more direct means. Customer details contained in MT 202COV shall not be displayed in the ICM.“

                  2.

                  Odsek 8 sa mení a dopĺňa takto:
                  Pododsek 4 písmeno b) sa nahrádza takto:
                  „b)   User-to-application mode (U2A)

                  U2A permits direct communication between a participant and the ICM. The information is displayed in a browser running on a PC system (SWIFT Alliance WebStation or another interface, as may be required by SWIFT). For U2A access the IT infrastructure has to be able to support cookies and JavaScript. Further details are described in the ICM User Handbook.“
                  Pododsek 5 sa nahrádza takto:

                              „(5)

                              Each participant shall have at least one SWIFT Alliance WebStation, or another interface, as may be required by SWIFT, to have access to the ICM via U2A.“

            Dodatok II sa mení a dopĺňa takto:
      Odsek 2 písm. a) sa nahrádza takto:

                     „a)

                     A payer may submit a claim for an administration fee and interest compensation if, due to a technical malfunction of TARGET2, a payment order was not settled on the business day on which it was accepted.“

      Dodatok III sa mení a dopĺňa takto:
      V podmienkach pre národné stanoviská pre účastníkov v TARGET2 mimo EHP sa odsek 3.6.a nahrádza takto:

         „3.6.a   Assignment of rights or deposit of assets for collateral purposes, pledge and/or repo

         Assignments for collateral purposes will be valid and enforceable under the laws of [jurisdiction]. Specifically, the creation and enforcement of a pledge or repo under the Rules will be valid and enforceable under the laws of [jurisdiction].“

      Dodatok IV sa mení a dopĺňa takto:
      V odseku 1 sa písmeno b) nahrádza takto:

                     „b)

                     All references to specific times in this Appendix are to the local time at the seat of the ECB, i.e. Central European Time (CET) (2)

      Dodatok V sa nahrádza takto:

            „Appendix V

               OPERATING SCHEDULE

                        1.

                        TARGET2 is open on all days, except Saturdays, Sundays, New Year’s Day, Good Friday and Easter Monday (according to the calendar applicable at the seat of the ECB), 1 May, Christmas Day and 26 December.

                        2.

                        The reference time for the system is the local time at the seat of the ECB, i.e. CET.

                        3.

                        The current business day is opened during the evening of the previous business day and operates to the following schedule:

                                    Time

                                    Description

                                    6.45 – 7.00

                                    Business window to prepare daytime operations (3)

                                    7.00 – 18.00

                                    Daytime processing

                                    17.00

                                    Cut-off time for customer payments (i.e. payments where the originator and/or the beneficiary of a payment is not a direct or indirect participant as identified in the system by the use of an MT 103 or MT 103 + message)

                                    18.00

                                    Cut-off time for interbank payments (i.e. payments other than customer payments)

                                    18.00 – 18.45 (4)

                                    End-of-day processing

                                    18.15 (4)

                                    General cut-off time for the use of standing facilities

                                    (Shortly after) 18.30 (5)

                                    Data for the update of accounting systems are available to CBs

                                    18.45 – 19.30 (5)

                                    Start-of-day processing (new business day)

                                    19.00 (5) – 19.30 (4)

                                    Provision of liquidity on the PM account

                                    19.30 (5)

                                    ‚Start-of-procedure‘ message and settlement of the standing orders to transfer liquidity from the PM accounts to the sub-accounts)/mirror account (ancillary system-related settlement)

                                    19.30 (5) – 22.00

                                    Execution of additional liquidity transfers via the ICM before the ancillary system sends the ‚start-of-cycle‘ message; settlement period of night-time ancillary system operations (only for ancillary system settlement procedure 6)

                                    22.00 – 1.00

                                    Technical maintenance period

                                    1.00 – 6.45

                                    Settlement procedure of night-time ancillary system operations (only for ancillary system settlement procedure 6)

                        4.

                        The ICM is available for liquidity transfers from 19.30 (6) until 18.00 the next day, except during the technical maintenance period from 22.00 until 1.00.

                        5.

                        The operating hours may be changed in the event that business continuity measures are adopted in accordance with paragraph 5 of Appendix IV.

         (1)  The Eurosystem’s current policy for the location of infrastructure is set out in the following statements, which are all available on the ECB website at www.ecb.europa.eu: a) the ‚Policy statement on euro payment and settlement systems located outside the euro area‘ of 3 November 1998; b) ‚The Eurosystem’s policy line with regard to consolidation in central counterparty clearing‘ of 27 September 2001; c) ‚The Eurosystem policy principles on the location and operation of infrastructures settling in euro-denominated payment transactions‘ of 19 July 2007; and d) ‚The Eurosystem policy principles on the location and operation of infrastructures settling euro-denominated payment transactions: specification of »legally and operationally located in the euro area«‘ of 20 November 2008.“

         (2)  CET takes into account the change to Central European Summer Time.“

         (3)  Daytime operations means daytime processing and end-of-day processing.

         (4)  Ends 15 minutes later on the last day of the Eurosystem reserve maintenance period.

         (5)  Starts 15 minutes later on the last day of the Eurosystem reserve maintenance period.

         (6)  Starts 15 minutes later on the last day of the Eurosystem reserve maintenance period.“


title: 2014/580/EÚ: Rozhodnutie Európskeho parlamentu z  3. apríla 2014 o účtovnej závierke Európskej environmentálnej agentúry za rozpočtový rok 2012

text:
               5.9.2014

               SK

               Úradný vestník Európskej únie

               L 266/210

         ROZHODNUTIE EURÓPSKEHO PARLAMENTU
   z 3. apríla 2014
   o účtovnej závierke Európskej environmentálnej agentúry za rozpočtový rok 2012
   (2014/580/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej environmentálnej agentúry za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2012 spolu s odpoveďami agentúry (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev, a najmä na jeho článok 94 (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0235/2014),

               1.

               schvaľuje účtovnú závierku Európskej environmentálnej agentúry za rozpočtový rok 2012;

               2.

               poveruje svojho predsedu, aby postúpil toto rozhodnutie výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 106.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 126, 21.5.2009, s. 13.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2006/531/ES: Rozhodnutie Rady z  24. júla 2006 , ktorým sa vymenúva zástupca riaditeľa Europolu

text:
               2.8.2006

               SK

               Úradný vestník Európskej únie

               L 212/15

      ROZHODNUTIE RADY

   z 24. júla 2006,
   ktorým sa vymenúva zástupca riaditeľa Europolu
   (2006/531/ES)
   RADA EURÓPSKEJ ÚNIE,
   so zreteľom na Dohovor o zriadení Európskeho policajného úradu (dohovor o Europole) (1), a najmä na jeho článok 29 ods. 2,
   konajúc ako orgán s právomocou vymenovať zástupcov riaditeľa Europolu,
   so zreteľom na stanovisko správnej rady,
   keďže:

               (1)

               Z dôvodu odstúpenia zástupcu riaditeľa Europolu je potrebné vymenovať zástupcu riaditeľa.

               (2)

               Služobný poriadok, ktorý sa vzťahuje na zamestnancov Europolu (2), a najmä jeho príloha 8, obsahuje osobitné ustanovenia o postupe výberu riaditeľa alebo zástupcu riaditeľa Europolu.

               (3)

               Správna rada predložila Rade krátky zoznam vhodných kandidátov na vymenovanie spolu s úplným spisom každého kandidáta, ako aj úplný zoznam kandidátov.

               (4)

               Na základe všetkých príslušných informácií poskytnutých správnou radou si Rada želá vymenovať kandidáta, ktorý podľa nej spĺňa všetky požiadavky na voľné miesto zástupcu riaditeľa,

         ROZHODLA TAKTO:
   Článok 1
   Michel QUILLÉ sa týmto vymenúva za zástupcu riaditeľa Europolu od 1. septembra 2006 do 31. augusta 2010.
   Článok 2
   Toto rozhodnutie nadobúda účinnosť dňom jeho prijatia.
   Uverejní sa v Úradnom vestníku Európskej únie.

      V Bruseli 24. júla 2006

            Za Radu

            predseda

         K. RAJAMÄKI

      (1)  Ú. v. ES C 316, 27.11.1995, s. 2.

      (2)  Pozri akt Rady z 3. decembra 1998, ktorým sa ustanovuje služobný poriadok uplatniteľný na zamestnancov Europolu (Ú. v. ES C 26, 30.1.1999, s. 23), zmenený a doplnený aktom Rady z 19. decembra 2002 (Ú. v. ES C 24, 31.1.2003, s. 1).


title: Rozhodnutie Rady z 25. apríla 2017, ktorým sa obnovuje riadiaca rada Európskeho strediska pre rozvoj odborného vzdelávania

text:
               3.5.2017

               SK

               Úradný vestník Európskej únie

               C 138/2

         ROZHODNUTIE RADY
   z 25. apríla 2017,
   ktorým sa obnovuje riadiaca rada Európskeho strediska pre rozvoj odborného vzdelávania
   (2017/C 138/02)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidáta, ktorého navrhla vláda Spojeného kráľovstva,
   keďže:

               (1)

               Rada rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               V dôsledku odstúpenia pána Iana PEGGA je pre Spojené kráľovstvo k dispozícii jedno miesto člena riadiacej rady strediska v kategórii zástupcov vlády.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za člena riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúva:
   ZÁSTUPCOVIA VLÁD

               VEĽKÁ BRITÁNIA

               pani Ann MILLER

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Luxemburgu 25. apríla 2017

            Za Radu

            predseda

         I. BORG

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


title: 2014/305/EÚ: Rozhodnutie Rady z 9. júla 2013 o uzavretí dohody medzi Európskou úniou a Európskou organizáciou pre bezpečnosť leteckej prevádzky, ktorou sa stanovuje všeobecný rámec pre posilnenú spoluprácu  Text s významom pre EHP

text:
               29.5.2014

               SK

               Úradný vestník Európskej únie

               L 160/2

         ROZHODNUTIE RADY
   z 9. júla 2013
   o uzavretí dohody medzi Európskou úniou a Európskou organizáciou pre bezpečnosť leteckej prevádzky, ktorou sa stanovuje všeobecný rámec pre posilnenú spoluprácu
   (Text s významom pre EHP)

      (2014/305/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Komisia rokovala v mene Únie o dohode medzi Európskou úniou a Európskou organizáciou pre bezpečnosť leteckej prevádzky, ktorou sa stanovuje všeobecný rámec pre posilnenú spoluprácu (ďalej len „dohoda“).

               (2)

               Dohoda bola podpísaná 20. decembra 2012 s výhradou jej neskoršieho uzavretia.

               (3)

               Je potrebné stanoviť procedurálne opatrenia pre účasť Únie v spoločnom výbore zriadenom dohodou.

               (4)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Európskou organizáciou pre bezpečnosť leteckej prevádzky, ktorou sa stanovuje všeobecný rámec pre posilnenú spoluprácu (1).
   Článok 2
   Predseda Rady v mene Únie vykoná oznámenie podľa bodu 13 ods. 2 dohody.
   Článok 3
   Komisia zastupuje Úniu v spoločnom výbore zriadenom bodom 7 dohody.
   Článok 4
   1.   Komisia po porade s osobitným výborom menovaným Radou určí pozíciu, ktorú má zaujať Únia v spoločnom výbore, v súvislosti s uplatňovaním dohody a s prijímaním príloh k dohode a zmien a doplnení takýchto príloh.
   2.   Na základe bodov 5, 6, 8, 9, 10 a 11 dohody môže Komisia prijať akékoľvek vhodné opatrenie.
   Článok 5
   Komisia pravidelne informuje Radu o vykonávaní dohody.
   Článok 6
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 9. júla 2013

            Za Radu

            predseda

         R. ŠADŽIUS

      (1)  Dohoda bola uverejnená spolu s rozhodnutím o podpise dohody v úradnom vestníku Ú. v. EÚ L 16, 19.1.2013, s. 2.


title: 2007/445/ES: Rozhodnutie Rady z  28. júna 2007 , ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušujú rozhodnutia 2006/379/ES a 2006/1008/ES

text:
               29.6.2007

               SK

               Úradný vestník Európskej únie

               L 169/58

      ROZHODNUTIE RADY

   z 28. júna 2007,
   ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu a ktorým sa zrušujú rozhodnutia 2006/379/ES a 2006/1008/ES
   (2007/445/ES)
   RADA EURÓPSKEJ ÚNIE,
   so zreteľom na nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (1), a najmä na jeho článok 2 ods. 3,
   keďže:

               (1)

               Rada 29. mája 2006 prijala rozhodnutie 2006/379/ES, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (2) a ktorým sa vytvára aktualizovaný zoznam osôb a subjektov, na ktoré sa uvedené nariadenie vzťahuje.

               (2)

               Rada 21. decembra 2006 prijala rozhodnutie 2006/1008/ES, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (3) a ktorým sa dopĺňajú určité ďalšie osoby, skupiny a subjekty do zoznamu osôb a subjektov, na ktoré sa uvedené nariadenie vzťahuje.

               (3)

               Rada poskytla všetkým osobám, skupinám a subjektom, u ktorých to bolo prakticky možné, odôvodnenia, ktoré vysvetľujú dôvody, prečo boli uvedené v rozhodnutiach 2006/379/ES a 2006/1008/ES.

               (4)

               Rada oznámením uverejneným v Úradnom vestníku Európskej únie z 25. apríla 2007 (4) informovala osoby, skupiny a subjekty uvedené v rozhodnutiach 2006/379/ES a 2006/1008/ES o tom, že má v úmysle ponechať ich na zozname. Rada taktiež informovala dotknuté osoby, skupiny a subjekty o tom, že môžu požiadať Radu o odôvodnenie svojho začlenenia do zoznamu (ak im to ešte nebolo oznámené).

               (5)

               Rada vykonala úplné preskúmanie zoznamu osôb, skupín a subjektov, na ktoré sa vzťahuje nariadenie (ES) č. 2580/2001, ktoré sa požaduje podľa článku 2 ods. 3 tohto nariadenia. V tejto súvislosti Rada zohľadnila pripomienky a dokumenty, ktoré jej predložili dotknuté určité osoby, skupiny a subjekty.

               (6)

               Po tomto preskúmaní dospela Rada k záveru, že osoby, skupiny a subjekty uvedené v prílohe k tomuto rozhodnutiu sú zapojené do teroristických činností v zmysle článku 1 ods. 2 a 3 spoločnej pozície Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (5), že príslušný orgán prijal vo vzťahu k nim rozhodnutie v zmysle článku 1 ods. 4 uvedenej spoločnej pozície a že by preto mali naďalej zostať predmetom osobitných obmedzujúcich opatrení ustanovených nariadením (ES) č. 2580/2001.

               (7)

               Zoznam osôb, skupín a subjektov, na ktoré sa vzťahuje nariadenie (ES) č. 2580/2001, by sa mal zodpovedajúcim spôsobom aktualizovať,

         ROZHODLA TAKTO:
   Článok 1
   Zoznam ustanovený v článku 2 ods. 3 nariadenia (ES) č. 2580/2001 sa nahrádza zoznamom, ktorý sa nachádza v prílohe.
   Článok 2
   Rozhodnutia 2006/379/ES a 2006/1008/ES sa týmto zrušujú.
   Článok 3
   Toto rozhodnutie nadobúda účinnosť dňom jeho uverejnenia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 28. júna 2007

            Za Radu

            predseda

         S. GABRIEL

      (1)  Ú. v. ES L 344, 28.12.2001, s. 70. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).

      (2)  Ú. v. EÚ L 144, 31.5.2006, s. 21.

      (3)  Ú. v. EÚ L 379, 28.12.2006, s. 123.

      (4)  Ú. v. EÚ C 90, 25.4.2007, s. 1.

      (5)  Ú. v. ES L 344, 28.12.2001, s. 93.

      PRÍLOHA
      Zoznam osôb, skupín a subjektov uvedený v článku 1
      1.   OSOBY

                  1.

                  ABOU, Rabah Naami (alias Naami Hamza; alias Mihoubi Faycal; alias Fellah Ahmed; alias Dafri Rèmi Lahdi), dátum narodenia: 1.2.1966, miesto narodenia: Alžír (Alžírsko), (člen al-Takfir a al-Hijra)

                  2.

                  ABOUD, Maisi (alias švajčiarsky Abderrahmane), dátum narodenia: 17.10.1964, miesto narodenia: Alžír (Alžírsko), (člen al-Takfir a al-Hijra)

                  3.

                  AKHNIKH, Ismail (známy tiež ako SUHAIB; známy tiež ako SOHAIB), narodený 22.10.1982 v Amsterdam (Holandsko), číslo pasu (Holandsko) NB0322935, (člen Hofstadgroep)

                  4.

                  AL-MUGHASSIL, Ahmad Ibrahim (alias ABU OMRAN; alias AL-MUGHASSIL, Ahmed Ibrahim), dátum narodenia: 26.6.1967, miesto narodenia: Qatif-Bab al Shamal (Saudská Arábia); občan Saudskej Arábie

                  5.

                  AL-NASSER, Abdelkarim Hussein Mohamed, miesto narodenia: Al Ihsa (Saudská Arábia); občan Saudskej Arábie

                  6.

                  AL YACOUB, Ibrahim Salih Mohammed, dátum narodenia: 16.10.1966, miesto narodenia: Tarut (Saudská Arábia); občan Saudskej Arábie

                  7.

                  AOURAGHE, Zine Labidine (známy tiež ako Halifi Laarbi MOHAMED; známy tiež ako Abed; známy tiež ako Abid; známy tiež ako Abu ISMAIL), narodený 18.7.1978 v Nador (Maroko), číslo pasu (Španielsko) ESPP278036, (člen Hofstadgroep)

                  8.

                  ARIOUA, Azzedine, dátum narodenia: 20.11.1960, miesto narodenia: Constantine (Alžírsko), (člen al-Takfir a al-Hijra)

                  9.

                  ARIOUA, Kamel (alias Lamine Kamel), dátum narodenia: 18.8.1969, miesto narodenia: Constantine (Alžírsko), (člen al-Takfir a al-Hijra)

                  10.

                  ASLI, Mohamed (alias Dahmane Mohamed), dátum narodenia: 13.5.1975, miesto narodenia: Ain Taya (Alžírsko), (člen al-Takfir a al-Hijra)

                  11.

                  ASLI, Rabah, dátum narodenia: 13.5.1975, miesto narodenia: Ain Taya (Alžírsko), (člen al-Takfir a al-Hijra)

                  12.

                  ATWA, Ali (alias BOUSLIM, Ammar Mansour; alias SALIM, Hassan Rostom), Libanon, dátum narodenia: 1960, miesto narodenia: Libanon; občan Libanonu

                  13.

                  BOUGHABA, Mohamed Fahmi (známy tiež ako Mohammed Fahmi BOURABA; známy tiež ako Mohammed Fahmi BURADA; známy tiež ako Abu MOSAB), narodený 6.12.1981 v Al Hoceima (Maroko), (člen Hofstadgroep)

                  14.

                  BOUYERI, Mohammed (známy tiež ako Abu ZUBAIR; známy tiež ako SOBIAR; známy tiež ako Abu ZOUBAIR), narodený 8.3.1978 v Amsterdam (Holandsko), (člen Hofstadgroep)

                  15.

                  DARIB, Noureddine (alias Carreto; alias Zitoun Mourad), dátum narodenia: 1.2.1972, miesto narodenia: Alžírsko, (člen al-Takfir a al-Hijra)

                  16.

                  DJABALI, Abderrahmane (alias Touil), dátum narodenia: 1.6.1970, miesto narodenia: Alžírsko, (člen al-Takfir a al-Hijra)

                  17.

                  EL FATMI, Nouredine (známy tiež ako Nouriddin EL FATMI; známy tiež ako Nouriddine EL FATMI, známy tiež ako Noureddine EL FATMI, známy tiež ako Abu AL KA'E KA'E; známy tiež ako Abu QAE QAE; známy tiež ako FOUAD; známy tiež ako FZAD; známy tiež ako Nabil EL FATMI; známy tiež ako Ben MOHAMMED; známy tiež ako Ben Mohand BEN LARBI; známy tiež ako Ben Driss Muhand IBN LARBI; známy tiež ako Abu TAHAR; známy tiež ako EGGIE), narodený 15.8.1982 v Midar (Maroko), číslo pasu (Maroko) N829139, (člen Hofstadgroep)

                  18.

                  EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), dátum narodenia: 10.7.1965 alebo 11.7.1965, miesto narodenia: El Dibabiya, Saudská Arábia; občan Saudskej Arábie

                  19.

                  EL MORABIT, Mohamed, narodený 24.1.1981 v Al Hoceima (Maroko), číslo pasu (Maroko) K789742, (člen Hofstadgroep)

                  20.

                  ETTOUMI, Youssef (známy tiež ako Youssef TOUMI), narodený 20.10.1977 v Amsterdam (Holandsko), preukaz totožnosti (Holandsko) č. LNB4576246, (člen Hofstadgroep)

                  21.

                  FAHAS, Sofiane Yacine, dátum narodenia: 10.9.1971, miesto narodenia: Alžír (Alžírsko), (člen al-Takfir a al-Hijra)

                  22.

                  HAMDI, Ahmed (známy tiež ako Abu IBRAHIM), narodený 5.9.1978 v Beni Said (Maroko), číslo pasu (Maroko) K728658, (člen Hofstadgroep)

                  23.

                  IZZ-AL-DIN, Hasan (alias GARBAYA, AHMED; alias SA-ID; alias SALWWAN, Samir), Libanon, dátum narodenia: 1963, miesto narodenia: Libanon, občan Libanonu

                  24.

                  LASSASSI, Saber (alias Mimiche), dátum narodenia: 30.11.1970, miesto narodenia: Constantine (Alžírsko) (člen al-Takfir a al-Hijra)

                  25.

                  MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), dátum narodenia: 14.4.1965 alebo 1.3.1964, miesto narodenia: Pakistan, číslo pasu: 488555

                  26.

                  MOKTARI, Fateh (alias Ferdi Omar) dátum narodenia: 26.12.1974, miesto narodenia: Hussein Dey (Alžírsko), (člen al-Takfir a al-Hijra)

                  27.

                  MUGHNIYAH, Imad Fa'iz (alias MUGHNIYAH, Imad Fayiz), starší spravodajský dôstojník hnutia HIZBALLÁH, dátum narodenia: 7.12.1962, miesto narodenia: Tayr Dibba, Libanon, číslo pasu: 432298 (Libanon)

                  28.

                  NOUARA, Farid, dátum narodenia: 25.11.1973, miesto narodenia: Alžír (Alžírsko) (člen al-Takfir a al-Hijra)

                  29.

                  RESSOUS, Hoari (alias Hallasa Farid), dátum narodenia: 11.9.1968, miesto narodenia: Alžír (Alžírsko), (člen al-Takfir a al-Hijra)

                  30.

                  SEDKAOUI, Noureddine (alias Nounou), dátum narodenia: 23.6.1963, miesto narodenia: Alžír (Alžírsko), (člen al-Takfir a al-Hijra)

                  31.

                  SELMANI, Abdelghani (alias Gano), dátum narodenia: 14.6.1974, miesto narodenia: Alžír (Alžírsko), (člen al-Takfir a al-Hijra)

                  32.

                  SENOUCI, Sofiane, dátum narodenia: 15.4.1971, miesto narodenia: Hussein Dey (Alžírsko), (člen al-Takfir a al-Hijra)

                  33.

                  SISON, Jose Maria (alias Armando Liwanag, alias Joma, vedúci Komunistickej strany Filipín vrátane NPA), dátum narodenia: 8.2.1939, miesto narodenia: Cabugao, Filipíny

                  34.

                  TINGUALI, Mohammed (alias Mouh di Kouba), dátum narodenia: 21.4.1964, miesto narodenia: Blida (Alžírsko), (člen al-Takfir a al-Hijra)

                  35.

                  WALTERS, Jason Theodore James (známy tiež ako Abdullah; známy tiež ako David), narodený 6.3.1985 v Amersfoort (Holandsko), číslo pasu (Holandsko) NE8146378, (člen Hofstadgroep)

            2.   SKUPINY A SUBJEKTY

                  1.

                  Organizácia Abu Nidal (ANO), (alias Revolučná rada Fatah, Arabské revolučné brigády, Čierny september a Revolučná organizácia moslimských socialistov)

                  2.

                  Brigáda mučeníkov Al Aqsa

                  3.

                  Al-Aqsa e.V.

                  4.

                  Al-Takfir a Al-Hijra

                  5.

                  Aum Shinrikyo (alias AUM, alias Najvyššia pravda Aum, alias Aleph)

                  6.

                  Babbar Khalsa

                  7.

                  Komunistická strana Filipín vrátane Novej ľudovej armády (New People’s Army (NPA), Filipíny, spojená s Jose Mariom C. Sisonom (alias Armando Liwanag, alias Joma, vedúci Komunistickej strany Filipín vrátane NPA)

                  8.

                  Gama'a al-Islamiyya (Islamská skupina), (alias Al-Gama'a al-Islamiyya, IG)

                  9.

                  Islamský front veľkých východných bojovníkov (IBDA-C)

                  10.

                  Hamas (vrátane Hamas-Izz al-Din al-Qassem)

                  11.

                  Hizbal Mudžahidín (HM)

                  12.

                  Hofstadgroep

                  13.

                  Holy Land Foundation for Relief and Development (Nadácia Svätej zeme pre ochranu a rozvoj)

                  14.

                  Medzinárodná federácia sikhskej mládeže (ISYF)

                  15.

                  Kahane Chai (Kach)

                  16.

                  Khalisan Zindabad Force (KZF)

                  17.

                  Strana kurdských pracujúcich (PKK), (alias KADEK; alias KONGRA-GEL)

                  18.

                  Tigre oslobodenia tamilského Ílamu (LTTE)

                  19.

                  Organizácia Mujahedin-e Khalq (MEK alebo MKO) [okrem „Národnej rady odporu Iránu“ [(NCRI)], [(alias Národná oslobodzovacia armáda Iránu (NLA, militantné krídlo MEK), Mudžahedíni iránskeho ľudu (PMOI), Moslimská spoločnosť iránskych študentov)]

                  20.

                  Národná oslobodzovacia armáda (Ejército de Liberación Nacional)

                  21.

                  Front oslobodenia Palestíny (PLF)

                  22.

                  Palestínsky islamský džihád (PIJ)

                  23.

                  Ľudový front za oslobodenie Palestíny (PFLP)

                  24.

                  Ľudový front za oslobodenie Palestíny – Hlavné veliteľstvo (alias PFLP – Hlavné veliteľstvo)

                  25.

                  Revolučné ozbrojené sily Kolumbie (FARC)

                  26.

                  Revolučná ľudová oslobodzovacia armáda/front/strana (DHKP/C) (alias Devrimci Sol (Revolučná ľavica), Dev Sol)

                  27.

                  Svetlý chodník (SL) (Sendero Luminoso)

                  28.

                  Stichting Al Aqsa (alias Stichting Al Aqsa Nederland, alias Al Aqsa Nederland)

                  29.

                  TAK – Teyrbazen Azadiya Kurdistan, známa tiež ako Kurdistan Freedom Falcons (Sokoly za slobodu Kurdistanu), Kurdistan Freedom Hawks (Jastraby za slobodu Kurdistanu)

                  30.

                  Spojené sebaobranné sily/skupina Kolumbie (Autodefensas Unidas de Colombia – AUC)